b"\n_START_ARTICLE_\nTeatre Novedades (Almacelles)\n_START_SECTION_\nDescripci\xc3\xb3\n_START_PARAGRAPH_\nEs tracta d'una casa entre mitgeres del primer quart de segle utilitzada com a cinema, teatre i ball. La seva estructura i el disseny s\xc3\xb3n senzills, amb una clara tend\xc3\xa8ncia al racionalisme. Les obertures s\xc3\xb3n emmarcades per elements ressaltats. Cal destacar la columna salom\xc3\xb2nica que fa de mainell a la porta d'entrada, feta amb rajola, i que divideix l'acc\xc3\xa9s en dos sectors, tot sostenint un doble arc escarser. La fa\xc3\xa7ana \xc3\xa9s dividida, verticalment, en tres trams, els laterals ocupats per diverses finestres i el central per la porta, coronada per un arc escarsser ressaltat. Tota la fa\xc3\xa7ana \xc3\xa9s arrebossada i emblanquinada. L'interior segueix la mateixa tend\xc3\xa8ncia estructural que l'exterior, senzilla, s\xc3\xb2bria i austera.\n_START_SECTION_\nHist\xc3\xb2ria\n_START_PARAGRAPH_\nEs tracta d'un edifici noucentista constru\xc3\xaft al voltant del 1920 que durant molts anys va servir per desenvolupar activitats de ball, teatre i cinema. El cel ras de la sala fou tirat a terra per problemes de filtracions d'aigua de la teulada. Actualment \xc3\xa9s tancat i l'Ajuntament est\xc3\xa0 estudiant la possibilitat d'adquirir-lo (desembre 2005)."